**JAVNI RAZPIS**

**ZA DODELITEV ŠTIPENDIJ ZA DEFICITARNE POKLICE V OBČINI RIBNICA ZA ŠOLSKO LETO 2025/2026**

**Razpisna dokumentacija**

Ribnica, junij 2025NAVODILA ZA IZDELAVO VLOGE

Javni razpis za dodelitev štipendij za deficitarne poklice v občini Ribnica za šolsko leto 2025/2026se izvaja na podlagi 21. člena Zakona o lokalni samoupravi (ULRS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF in 14/15 – ZUUJFO, 76/16 - odl. US, 11/18 - ZSPDSLS-1, 30/18, 61/20 - ZIUZEOP-A, 80/20 - ZIUOOPE), Zakona o izvrševanju proračunov Republike Slovenije za leti 2025 in 2026 (Uradni list RS, št. 104/24; v nadaljevanju: ZIPRS), Pravilnika o postopkih za izvrševanje proračuna Republike Slovenije (Uradni list RS, št. 50/2007, 61/2008, 99/2009-ZIPRS1011, 3/2013, 81/16, 164/20, 11/22, 96/22, 105/22 - ZZNŠPP, 149/22), 9. člena Statuta Občine Ribnica (Ur. l. RS, št. 191/2020), Odloka o proračunu Občine Ribnica za leto 2025 (Ur. l. RS, št. 103/2024), Odloka o rebalansu proračuna Občine Ribnica št. 1 za leto 2025 (Ur. l. RS, št. 42/2025) in Pravilnika o štipendiranju deficitarnih poklicev v Občini Ribnica (Uradni list RS, št. 89/2022; v nadaljevanju: pravilnik).

Vlagatelj mora vlogo izdelati v slovenskem jeziku.

Vloge morajo biti podane na ustreznih prijavnih obrazcih iz razpisne dokumentacije. Kjer vlagatelj prilaga prilogo, mora biti ta jasno označena, za kakšen namen se prilaga. Prijavni obrazci morajo biti s strani vlagatelja podpisani, kjer je to označeno.

Seznam obrazcev iz razpisne dokumentacije, ki jih mora predložiti vlagatelj, da bo vloga veljavna:

*Obrazec 1 -* PODATKI O VLAGATELJU in ZAKONITEM ZASTOPNIKU

Zahtevane podatke izpolnijo in podpišejo vsi vlagatelji, ki kandidirajo na razpis. V kolikor so vlagatelji mlajši od 18 let morajo zahtevane podatke izpolniti in podpisati tudi njihovi zakoniti zastopniki.

*Obrazec 2* – PODATKI O IZOBRAŽEVANJU VLAGATELJA IN PREJEMANJU DRUGIH ŠTIPENDIJ

**Obvezne priloge:**

* **dokazilo o vpisu v srednješolski izobraževalni program** za šolsko leto 2025/2026
* **fotokopija dokazila o učnem uspehu (spričevalo)** zapreteklo šolsko leto,
* **fotokopijo odločbe o že pridobljenih štipendijah**. \*

*\* Fotokopija odločbe o štipendiji je obvezna priloga samo za tiste vlagatelje, ki so že pridobili še katero drugo štipendijo.*

Zahtevane podatke izpolnijo in podpišejo vsi vlagatelji, ki kandidirajo na razpis.

*Obrazec 3 -* IZJAVA VLAGATELJA O IZPOLNJEVANJU RAZPISNIH POGOJEV

Zahtevane podatke izpolnijo in podpišejo vsi vlagatelji, ki kandidirajo na razpis. V kolikor so vlagatelji mlajši od 18 let morajo zahtevane podatke izpolniti in podpisati tudi njihovi zakoniti zastopniki.

*Obrazec 4 -* VZOREC POGODBE ZA DODELITEV ŠTIPENDIJE ZA DEFICITARNE POKLICE V OBČINI RIBNICA ZA ŠOLSKO LETO 2025/2026

Vzorec pogodbe izpolnijo in podpišejo vsi vlagatelji. V kolikor so vlagatelji mlajši od 18 let morajo vzorec pogodbe podpisati tudi njihovi zakoniti zastopniki.

PRAVILNIK o štipendiranju deficitarnih poklicev v občini Ribnica je priložen za namen seznanitve vlagatelja z vsebino pravilnika in ga ni potrebno prilagati k oddani vlogi.

Razpisno dokumentacijo in dodatne informacije v zvezi z javnim razpisom lahko vlagatelji dobijo na Občini Ribnica, Gorenjska cesta 3, 1310 Ribnica pri Juriju Koširju, na telefonski št. 01/ 837 20 16 ali na e-naslov: [**jurij.kosir@ribnica.si**](mailto:jurij.kosir@ribnica.si)

Vlagatelji lahko zahtevajo dodatna pojasnila v zvezi z javnim razpisom oz. razpisno dokumentacijo vse do zaključka roka za prijavo.

Upoštevane bodo vse pisne vloge na originalnih obrazcih, ki bodo prispele na sedež Občine Ribnica. Vloge morajo biti oddane v zaprtih ovojnicah, v zgornjem levem kotu mora biti napisan naslov pošiljatelja, v spodnjem desnem kotu pa naslov: OBČINA RIBNICA, Gorenjska cesta 3, 1310 Ribnica in pripis »NE ODPIRAJ – JR ŠTIPENDIJE DEFICITARNI«. Primer pravilno izpolnjene ovojnice je prikazan na spodnji sliki.

Polni naslov vlagatelja:

……………………..

……………………..

……………………..

**OBČINA RIBNICA**

Gorenjska cesta 3

**1310 RIBNICA**

NE ODPIRAJ – JR ŠTIPENDIJE DEFICITARNI

**Rok za oddajo vlog z zahtevano dokumentacijo je 18. 07. 2025!**

Občina Ribnica bo štela kot veljavne le tiste vloge, ki bodo sestavljene v skladu s pogoji iz tega razpisa. Nepopolne vloge bo možno dopolniti v roku 8 dni po prejemu obvestila komisije, v kolikor vloga ne bo dopolnjena, bo izločena iz nadaljnje obravnave.

Po pregledu vlog bo razpisna komisija v skladu s pogoji in kriteriji iz razpisa pripravila predlog upravičencev do štipendij za deficitarne poklice v občini Ribnica.

Na podlagi predloga razpisne komisije pooblaščena uradna oseba v roku 60 dni od prejema popolnih vlog izda odločbo o višini odobrenih sredstev.

Zoper odločbo ima upravičenec možnost v roku 8 dni od dneva vročitve odločbe vložiti pritožbo. Upravičenec mora natančno opredeliti razloge zaradi katerih je pritožba vložena. Predmet pritožbe ne morejo biti pogoji in kriteriji za dodelitev štipendije. Prepozno vložene pritožbe se zavržejo. Pritožba se vloži pisno ali ustno na zapisnik na Občino Ribnica. Vložena pritožba ne zadrži podpisa pogodb z ostalimi vlagatelji. V roku dveh mesecev od prejema popolne pritožbe o njej odloča župan, njegova odločitev je dokončna.

*Obrazec 1 - Podatki o vlagatelju*

**Ime in priimek vlagatelja**:

naslov stalnega prebivališča: ,

davčna št.: , EMŠO: ,

št. transakcijskega računa za nakazilo: ,

telefonska št.: , e-pošta: .

in

**\*Ime in priimek zakonitega zastopnika** :

naslov stalnega prebivališča: ,

davčna št.: , EMŠO: ,



sorodstveno razmerje: , telefonska št.: ,

e-pošta: .

\* *izpolnite, v kolikor so vlagatelji mlajši od 18 let*

*Občina Ribnica, Gorenjska cesta 3, 1310 Ribnica (upravljavec) se zavezuje, da bo osebne podatke, pridobljene v postopku predmetnega javnega razpisa uporabljala izključno za namen izvedbe predmetnega javnega razpisa v okviru opravljanja nalog v javnem interesu ter jih varovala v skladu z Zakonom o varstvu osebnih podatkov (Uradni list RS, št. 163/22) ter drugo zadevno področno zakonodajo kot tudi skladno s Splošno Uredbo (EU) 2016/679 o varstvu posameznikov pri obdelavi osebnih podatkov in o prostem pretoku takih podatkov (Uradni list Evropske unije L 119/1).*

*Obrazec 2 – Podatki o izobraževanju vlagatelja in prejemanju drugih štipendij*

**PODATKI O ŠOLANJU**

Naziv šole: ,

naziv izobraževalnega programa: ,

\*povprečna ocena v preteklem šolskem letu:

\* *Povprečna ocena v predhodnem šolskem letu ter izbirnih predmetov se določi tako, da se izračuna povprečje vseh ocen, doseženih v preteklem šolskem letu.*

**PODATKI O DRUGIH ŠTIPENDIJAH**

(*ustrezno obkrožite*)

|  |
| --- |
| DA / NE |

V času razpisa mi je že bila dodeljena oz. že prejemam drugo štipendijo

Naziv pravne osebe, ki dodeljuje štipendijo:

Vrsta dodeljene štipendije:

*(ustrezno obkrožite)*

1. Kadrovska štipendija
2. Štipendija za deficitarne poklice
3. Državna štipendija
4. Druge štipendije:

*(navedite vrsto štipendije)*

**K VLOGI PRILAGAM NASLEDNJE PRILOGE:**

(*ustrezno obkrožite*)

|  |  |
| --- | --- |
| * Dokazilo o vpisu v srednješolski izobraževalni program za šolsko leto 2025/2026 | DA / NE |
|  |  |
| * Fotokopijo dokazila o učnem uspehu (spričevalo) za preteklo šolsko leto | DA / NE |
|  |  |
| * Fotokopijo odločbe o že pridobljenih štipendijah \* | DA / NE |
|  |  |

*\* Fotokopija odločbe o štipendiji je obvezna priloga samo za tiste vlagatelje ki so že pridobili še katero drugo štipendijo.*

**Prosimo, da za tem listom priložite vsa dokazila.**

*Obrazec 3 - Izjava vlagatelja o izpolnjevanju razpisnih pogojev*

Spodaj podpisani , stanujoč

*(ime in priimek vlagatelja)*

*(naslov stalnega prebivališča)*

izjavljam da:

* soglašam s pogoji objavljenimi v Javnem razpisu za dodelitev štipendij za deficitarne poklice v občini Ribnica za šolsko leto 2025/2026 ter sem seznanjen s Pravilnikom o štipendiranju deficitarnih poklicev v Občini Ribnica (Uradni list RS, št. 89/2022);
* sem državljan/ka Republike Slovenije in imam stalno prebivališče v občini Ribnica;
* imam status dijaka in sem pred dopolnjenim 18. letom starosti prvič vpisan/a v program poklicnega ali strokovnega srednješolskega izobraževanja;
* nisem zaposlen/a ali vpisan/a v evidenco brezposelnih oseb na Zavodu RS za zaposlovanje, nimam statusa samozaposlene osebe, ki opravlja registrirano dejavnost, nisem lastnik/ca oziroma solastnik/ca gospodarske družbe;
* bom vse spremembe, ki vplivajo na štipendijsko razmerje, sporočil/a v 15 dneh in sem seznanjen/a, da ima štipenditor pravico zahtevati vrnitev sredstev, če sprememb ne sporočim;
* so vsi navedeni podatki v vlogi resnični in ustrezajo dejanskemu stanju, vse priložene fotokopije dokazil pa ustrezajo originalom;
* da sam, niti kdo izmed mojih družinskih članov nimamo neporavnanih obveznosti do Občine Ribnica;
* ne prejemam kadrovske štipendije in štipendije za deficitarne poklice odobrene s strani Javnega sklada RS za razvoj kadrov in štipendije ter druge občinske štipendije;
* soglašam z izločitvijo vloge iz nadaljnjega razpisnega postopka, če se med postopkom ugotovi, da sem v tej vlogi navajal-a neresnične podatke;
* s podpisom te izjave izrecno soglašam, da Občina Ribnica zbira in obdeluje posredovane osebne podatke, ki sem jih navedel v vlogi za namen prijave na predmetni javni razpis in jih uporabi izključno za namen izvedbe predmetnega javnega razpisa v okviru opravljanja nalog v javnem interesu, skladno z veljavno področno zakonodajo s področja varstva osebnih podatkov ter Splošno Uredbo (EU) 2016/679 o varstvu posameznikov pri obdelavi osebnih podatkov in o prostem pretoku takih podatkov (Uradni list Evropske unije L 119/1);

Kraj in datum:

Ime in priimek vlagatelja

Podpis vlagatelja

**\***Ime in priimek zakonitega zastopnika

Podpis zakonitega zastopnika

*\*Podpis zakonitega zastopnika je obvezen le v primeru mladoletnega vlagatelja*

*Obrazec 4 - Vzorec pogodbe za dodelitev za dodelitev štipendije za deficitarne poklice v občini Ribnica za šolsko leto 2025/2026*

**OBČINA RIBNICA**, Gorenjska cesta 3, 1310 Ribnica, ki jo zastopa župan Samo Pogorelc (v nadaljevanju: **štipenditor**), matična številka: 5883865. davčna številka: SI 61623059

in

(ime in priimek; v nadaljevanju: **štipendist**), EMŠO: , davčna številka:

, transakcijski račun št.: , ki

ga zastopa zakoniti zastopnik (ime in priimek enega od staršev)

skleneta

**POGODBO**

**za dodelitev štipendije za deficitarne poklice v občini Ribnica za šolsko leto 2025/2026**

1. člen

Pogodbeni stranki ugotavljata, da:

- je občina dne 18.06.2025 na oglasni deski in spletni strani Občine Ribnica objavila Javni razpis za dodelitev štipendij za deficitarne poklice v občini Ribnica za šolsko leto 2025/2026;

- se dodeljuje štipendija v skladu s Pravilnikom o štipendiranju deficitarnih poklicev v Občini Ribnica (Uradni list RS, št. 89/2022; nadaljevanju: pravilnik), z Javnim razpisom za dodelitev štipendij za deficitarne poklice v občini Ribnica za šolsko leto 2025/2026 (številka razpisa: 410-0161/2025), na podlagi Odloka o proračunu Občine Ribnica za leto 2025 (Ur. l. RS, št. 103/2024) in Odloka o rebalansu proračuna Občine Ribnica št. 1 za leto 2025 (Ur. l. RS, št. 42/2025);

- občina zagotavlja finančna sredstva za namen dodelitve štipendije za deficitarne poklice v proračunu Občine Ribnica za leto 2025 v okviru proračunske postavke št. 1960 – Štipendije za deficitarne poklice;

- je štipendist dne /// pravočasno podal vlogo na javni razpis;

- so bila štipendistu z odločbo, št.: 410-/// z dne ///, odobrena sredstva iz proračuna Občine Ribnica za namen štipendiranja.

1. člen

S to pogodbo se štipenditor zavezuje, da bo štipendiral dijaka-injo ,

ki je v šolskem letu 2025/2026 vpisan-a v 1. letnik Gimnazije in srednje šole Kočevje v izobraževalni program . Višina štipendije znaša 80,00 EUR na mesec.

1. člen

Štipendija se podeli za eno šolsko leto od 1. septembra tekočega leta do 31. avgusta naslednjega leta in se izplačuje mesečno do 15. dne v tekočem mesecu za pretekli mesec na transakcijski račun štipendista, ki je naveden v tej pogodbi.

1. člen

Štipendist je dolžan po zaključenem šolskem letu, za katerega je prejemal štipendijo po tej pogodbi **do 15. oktobra** predložiti štipenditorju naslednja dokazila:

* dokazilo o doseženem učnem uspehu,
* dokazilo o vpisu v višji razred ali letnik ali končanju izobraževanja,
* druga dokazila, ki so zahtevana v javnem razpisu in pogodbi.

Štipendist se zavezuje izpolniti vse obveznosti, ki jih določa Pravilnik o štipendiranju deficitarnih poklicev v Občini Ribnica (Uradni list RS, št. 89/2022) in javni razpis po katerem mu je bila dodeljena štipendija, ter vse druge pogodbene obveznosti po tej pogodbi.

1. člen

Štipendist izgubi pravico do štipendije pred potekom roka, določenega v tej pogodbi in mora vrniti prejete zneske štipendije skupaj z obrestmi po veljavni obrestni meri v kolikor:

* po svoji krivdi ali volji prekine izobraževanje med šolskim letom;
* ne obvesti občine o spremembi izobraževalnega programa;
* iz neupravičenih razlogov ne izpolni pogojev za napredovanje v višji letnik;
* je štipendijo pridobil na podlagi posredovanja neresničnih podatkov ali v roku 15 dni od dneva nastanka spremembe ne sporoči spremembe, ki vpliva na prenehanje pravice do štipendije;
* sklene pogodbo o štipendiranju z drugim štipenditorjem (kadrovska ali občinska štipendija za nadarjene), se zaposli, začne opravljati registrirano dejavnost ali postane (so) lastnik ali družbenik gospodarske družbe.;
* ne predloži zahtevanih dokazil iz 4. člena te pogodbe.

V primeru, da štipendist izgubi pravico do štipendije zaradi zgoraj naštetih razlogov, je dolžan vsa prejeta sredstva vrniti v proračun občine s pripadajočimi obrestmi.

Štipendist je dolžan vsako spremembo, ki bi lahko vpliva na pravico do prejemanja štipendije, sporočiti občini najkasneje v roku 15 dni od nastanka spremembe.

1. člen

Izjemoma lahko komisija predlaga oprostitev vračila že izplačanih štipendij v primerih iz prejšnjega člena te pogodbe v celoti ali delno, zaradi upravičenih objektivnih razlogov kot so:

* težke socialnoekonomske razmere štipendista oziroma njegove družine ali
* dalj časa trajajoča bolezen, poškodba ali nastop invalidnosti in podobno.

Štipendist mora vložiti prošnjo za oprostitev vračila štipendije ter k prošnji priložiti ustrezna dokazila. O oprostitvi vračila štipendije na predlog komisije odloči župan občine.

1. člen

Občina si pridržuje pravico do spremembe vsebine 2. in 3. člena te pogodbe, v kolikor bi za to obstajali nujni razlogi, ki bi zahtevali sprejem rebalansa proračuna.

1. člen

Štipendist ne sme prenesti pravic in obveznosti iz te pogodbe na tretje osebe.

1. člen

Vse spremembe in dopolnitve te pogodbe se dogovorijo s pisnim aneksom, ki je sestavni del te pogodbe.

1. člen

Pogodba je nična v kolikor kdo v imenu ali na račun upravičenca, predstavniku ali posredniku občine obljubi, ponudi ali da kakšno nedovoljeno korist za pridobitev posla, sklenitev posla pod ugodnejšimi pogoji, opustitev dolžnega nadzora nad izvajanjem pogodbenih obveznosti ali drugo ravnanje ali opustitev, s katerim je občini povzročena škoda ali je omogočena pridobitev nedovoljene koristi predstavniku občine, posredniku občine, upravičencu ali njegovemu predstavniku, zastopniku ali posredniku.

1. člen

Skrbnik pogodbe za dodelitev štipendije za deficitarne poklice je višji svetovalec za družbene dejavnosti na Občini Ribnica.

1. člen

Pogodbeni stranki sta soglasni, da bosta morebitne spore reševali sporazumno, v nasprotnem primeru bo spore reševalo stvarno in krajevno pristojno sodišče.

1. člen

Pogodba je sklenjena, ko jo podpišeta obe pogodbeni stranki in velja od datuma podpisa pogodbe obeh pogodbenih strank.

1. člen

Ta pogodba je sestavljena v dveh enakih izvodih, od katerih prejme vsaka pogodbena stranka po en izvod.

Številka: ///

Datum: ///

ŠTIPENDIST: OBČINA:

Samo Pogorelc,

*(ime in priimek)* župan

*(podpis)*

ZAKONITI ZASOTPNIK:

*(ime in priimek zakonitega zastopnika)*

*(podpis)*

Uradni list RS, št. 89/2022 z dne 1.7.2022

Na podlagi 21. in 29. člena Zakona o lokalni samoupravi (Uradni list RS, št. 94/07 - uradno prečiščeno besedilo, 27/08 - odl. US, 76/08, 79/09, 51/10, 84/10 - odl. US, 40/12 - ZUJF, 14/15 - ZUUJFO, 76/16 - odl. US, 11/18 - ZSPDSLS-1, 30/18, 61/20 - ZIUZEOP-A, 80/20 - ZIUOOPE), 17. člena Statuta Občine Ribnica (Uradni list RS, št. 191/2020) in 62. člena Poslovnika Občinskega sveta Občine Ribnica (Uradni list RS, št. 191/2020) je Občinski svet Občine Ribnica na 23. redni seji dne 23.06.2022 sprejel

**PRAVILNIK**

**o štipendiranju deficitarnih poklicev v občini Ribnica**

**I. SPLOŠNE DOLOČBE**

1. **člen**

**(vsebina pravilnika)**

Občina Ribnica podeljuje štipendije za deficitarne poklice (v nadaljevanju: štipendija) za srednješolske izobraževalne programe in poklicna področja, ki so opredeljena v Politiki štipendiranja sprejeti s strani Vlade Republike Slovenije.

Ta pravilnik določa splošne in posebne pogoji za dodelitev štipendij, upravičence do štipendij, pravice in obveznosti štipenditorja in štipendista, vire financiranja ter postopek podeljevanja štipendij za deficitarne poklice, ki jih Občina Ribnica podeljuje dijakom iz občine Ribnica, ki se vpisujejo oz. so vpisani v programe srednjega poklicnega in strokovnega izobraževanja na Gimnaziji in srednji šoli Kočevje.

1. **člen**

**(namen štipendiranja)**

Štipendije se podeljujejo posameznikom z namenom zagotavljanja ustreznega kadra na trgu dela glede na povpraševanje delodajalcev ter spodbujanja vpisa na vrste in področja izobraževanja, ki pospešujejo gospodarski razvoj in izboljšujejo zaposljivost v lokalnem okolju ter tistih področji izobraževanja, za katere ni dovolj zanimanja.

1. **člen**

**(deficitarni poklici**)

Občina Ribnica pred izvedbo javnega razpisa določi kateri so aktualni deficitarni poklici za prihodnje šolsko leto. Seznam deficitarnih poklicev, katere bo občina štipendirala v posameznem šolskem letu se določi na podlagi aktualnih podatkov Zavoda RS za zaposlovanje - Urad za delo Ribnica ter na podlagi morebitnih dogovorov o štipendiranju deficitarnih poklicev s sosednjimi občinami.

1. **člen**

**(viri financiranja)**

Sredstva za štipendiranje se zagotovijo iz vsakoletnega proračuna občine.

**II. UPRAVIČENCI, POGOJI ZA PRIDOBITEV IN VIŠINA ŠTIPENDIJ**

1. **člen**

**(splošni pogoji za pridobitev štipendije)**

Štipendija se lahko podeli dijakom, ki izpolnjujejo naslednje splošne pogoje:

* so državljani Republike Slovenije;
* imajo stalno prebivališče na območju občine Ribnica;
* imajo status dijaka in so prvič vpisani v posamezni letnik izobraževalnega programa srednjega poklicnega in strokovnega izobraževanja;
* niso v delovnem razmerju;
* niso vpisani v evidenco brezposelnih oseb pri Zavodu RS za zaposlovanje;
* ne opravljajo samostojne registrirane dejavnosti;
* ne prejemajo kadrovske štipendije in štipendije za deficitarne poklice odobrene s strani Javnega sklada RS za razvoj kadrov in štipendije ter druge občinske štipendije;
* se ne vpisuje ponovno v isti letnik izobraževalnega programa.

Štipendijo po tem pravilniku lahko pridobijo upravičenci, ki so pred dopolnjenim 18. letom starosti prvič vpisani v programe poklicnega in strokovnega srednješolskega izobraževanja, za katere uveljavljajo pravico do štipendije.

Upravičenci, ki prejemajo štipendijo na osnovi tega pravilnika, imajo možnost, da se v naslednjem šolskem letu ponovno prijavijo na razpis.

1. **člen**

**(posebni pogoji za pridobitev štipendije)**

Občina Ribnica pri objavi javnega razpisa lahko določi naslednje posebne pogoje, ki jih morajo izpolnjevati vlagatelj za pridobitev štipendije za deficitarne poklice:

* raven oz. stopnja izobraževanja,
* letnik izobraževanja,
* smer ali področje izobraževanja.

1. **člen**

**(višina štipendije in obdobje izplačevanja)**

Višina posamezne mesečne štipendije za deficitarne poklice za dijake se določi v javnem razpisu. Višina štipendije se lahko spreminja glede na razpoložljiva sredstva v sprejetem proračunu občine za tekoče leto.

Štipendije po tem pravilniku se upravičencem podelijo za obdobje enega šolskega leta.

Dijakom se štipendije po tem pravilniku izplačujejo od 1. septembra tekočega leta do 31. avgusta naslednjega leta.

Štipendije se izplačujejo mesečno, na transakcijski račun upravičenca, najkasneje do 15. dne v tekočem mesecu za pretekli mesec.

Upravičenec lahko prejema štipendijo le eno šolsko leto za posamezen letnik na isti stopnji izobraževanja.

**III. POSTOPEK PODELJEVANJA ŠTIPENDIJ**

1. **člen**

**(javni razpis za dodelitev štipendij)**

Štipendije se podeljujejo na podlagi javnega razpisa za dodelitev štipendij za deficitarne poklice, ki se objavi na spletni strani Občine Ribnica.

V javnem razpisu se določijo vrste, višina in število štipendij, podrobnejši pogoji in merila ter postopek podeljevanja štipendij.

Objava javnega razpisa za dodelitev štipendij mora vsebovati:

* ime in sedež štipenditorja;
* pravno podlago za izvedbo javnega razpisa;
* podatke o vrsti, višini in številu štipendij, ki se razpisujejo;
* določitev upravičencev do štipendij;
* pogoje in merila za dodelitev štipendij;
* navedba okvirne višine razpisanih proračunskih sredstev, ki so na voljo za štipendije;
* način vložitve prijave za dodelitev štipendij;
* navedbo obdobja za katerega se podeljujejo štipendije;
* naslov, na katerega je potrebno vložiti prijavo za dodelitev štipendije;
* rok za prijavo na javni razpis;
* rok, v katerem bodo vlagatelji obveščeni o izidu javnega razpisa;
* navedbo oseb, pooblaščenih za dajanje informacij o javnem razpisu;
* informacijo o razpisni dokumentaciji.

V besedilu javnega razpisa so lahko določeni tudi drugi elementi javnega razpisa v kolikor so ti potrebni za ustrezno obravnavo vlog in izvedbo postopkov za dodelitev štipendij.

1. **člen**

**(prijava za dodelitev štipendije)**

Prijave za dodelitev štipendije se vložijo na obrazcu, določenem v javnem razpisu. K prijavi za dodelitev štipendije morajo biti priložena še naslednja dokazila:

* potrdilo o vpisu v izobraževalni program,
* dokazilo o učnem uspehu (spričevalo) za preteklo šolsko leto,
* druga dokazila, zahtevana v javnem razpisu.

1. **člen**

**(razpisna komisija)**

Postopek javnega razpisa vodi tričlanska strokovna komisija, ki jo s sklepom imenuje župan. Sestavljajo jo predsednik in dva člana komisije.

Strokovna komisija opravlja naslednje naloge:

* pred objavo javnega razpisa pripravi nabor deficitarnih poklicev in ravni izobrazbe, ki se bodo štipendirale po tem pravilniku za prihodnje šolsko leto v skladu 2. členom tega pravilnika;
* odpiranje prispelih prijav;
* pregled prispelih prijav z vidika pravočasnosti in popolnosti prijav;
* priprava seznama nepopolnih prijav za poziv na dopolnitev;
* ugotavljanje izpolnjevanja razpisnih pogojev vlagateljev prijav;
* vrednotenje prispelih prijav v skladu s kriteriji iz javnega razpisa, razpisne dokumentacije in tega pravilnika;
* priprava predloga upravičencev do štipendije za deficitarne poklice po tem pravilniku.

1. **člen**

**(postopek odločanja o prepoznih, nepopolnih in neupravičenih prijavah)**

Prijave, ki prispejo po izteku razpisnega roka, se s sklepom zavržejo. Pritožba zoper sklep ni dovoljena.

V kolikor je prijava nepopolna ali nerazumljiva se vlagatelja pozove na dopolnitev prijave v roku osmih dni od prejema poziva. V kolikor vlagatelj v navedenem roku ne dopolni prijave oziroma je prijava po dopolnitvi še vedno nepopolna, se prijava s sklepom zavrže. Pritožba zoper sklep ni dovoljena.

V kolikor razpisna komisija ugotovi, da vlagatelj ne izpolnjuje razpisnih pogojev za dodelitev štipendije za deficitarne poklice po tem pravilniku, se prijava z odločbo zavrne. Vlagatelj, ki meni, da izpolnjuje pogoje iz javnega razpisa in da mu razpisana štipendija neupravičeno ni bila dodeljena, lahko v 8 dneh od prejema odločbe vloži pritožbo pri županu Občine Ribnica. Odločitev župana je dokončna.

1. **člen**

**(postopek dodelitve štipendije)**

O dodelitvi štipendije odloča direktor občinske uprave ali pooblaščena oseba z odločbo, na podlagi predloga upravičencev do štipendij za deficitarne poklice, ki ga pripravi razpisna komisija.

Zoper odločbo o dodelitvi štipendije lahko vlagatelj vloži pritožbo pri županu v osmih dneh po prejemu odločbe. Odločitev župana je dokončna.

1. **člen**

**(merila za dodelitev štipendije)**

Vlagatelji, katerih vloge bodo izpolnjevale pogoje javnega razpisa, bodo izbrani v skladu z naslednjimi merili:

* višja povprečna ocena v zaključnem razredu osnovne šole,
* višja povprečna ocena v predhodnem zaključenem letniku,
* višja povprečna ocena izbirnih predmetov v predhodnem zaključenem letniku.

V kolikor imajo vlagatelji enako povprečno oceno v zaključnem razredu osnovne šole oz. v predhodnem zaključenem letniku in skupna vrednost štipendij za te vlagatelje presega vrednost razpisanih proračunskih sredstev po razpisu, se kot prednostni kriterij upošteva datum in ura oddaje vloge na javni razpis.

Če prejete vloge vlagateljev, ki izpolnjujejo pogoje, ne presegajo zastavljenega cilja javnega razpisa vrednosti razpisanih sredstev, se vloge vlagateljev ne razvrščajo po merilih, štipendija pa se podeli vsem vlagateljem, ki izpolnjujejo razpisne pogoje.

Povprečna ocena v zaključenem razredu osnovne šole oz. v predhodnem zaključenem letniku ter izbirnih predmetov v zaključenem letniku se določi tako, da se izračuna povprečje vseh ocen, doseženih v zadnjem šolskem letu.

Podrobnejša merila in kriteriji za dodeljevanje štipendij ter vsa zahtevana dokumentacija po tem pravilniku se podrobneje določijo v javnem razpisu.

**IV. PRAVICE IN OBVEZNOSTI ŠTIPENDITORJA IN ŠTIPENDISTA**

1. **člen**

**(pogodba o štipendiranju)**

Po dokončnosti odločbe o dodelitvi štipendije skleneta Občina Ribnica in upravičenec, ki je pridobil pravico do štipendije, pisno pogodbo o štipendiranju.

Pogodba o štipendiranju mora vsebovati najmanj višino štipendije, čas prejemanja štipendije, opredelitev izobraževalnega programa in podrobno opredelitev pravic in obveznosti pogodbenih strank.

V kolikor upravičenec do štipendije ne podpiše pogodbe o štipendiranju v roku, ki je določen v odločbi o dodelitvi štipendije, se šteje, da je umaknil vlogo za dodelitev štipendije. V tem primeru se izda sklep o ustavitvi postopka za dodelitev štipendije.

1. **člen**

**(obveznosti štipendista)**

Štipendist je dolžan po vsakem zaključenem šolskem letu za katerega je prejemal štipendijo, in sicer najkasneje do 15. oktobra, predložiti občini naslednja dokazila:

* dokazilo o doseženem učnem uspehu,
* dokazilo o vpisu v višji razred ali letnik ali končanju izobraževanja,
* druga dokazila, ki so opredeljena v javnem razpisu in pogodbi.

Štipendist je v času prejemanja štipendije dolžan štipenditorju v roku 15 dni od nastanka spremembe, ki bi lahko vplivala na štipendijsko razmerje, sporočiti vsako tako spremembo, zlasti pa:

* prekinitev ali konec izobraževanja;
* spremembo smeri in področja izobraževalnega programa;
* zdravstvene indikacije, ki bi lahko vplivale na uspešnost zaključka izobraževanja;
* neizpolnjevanje obveznosti zaradi višje sile;
* sklenitev pogodbe o zaposlitvi oziroma začetek opravljanja samostojne registrirane dejavnosti;
* spremembo naslova stalnega in začasnega prebivališča;
* če postane družbenik gospodarske družbe ali ustanovitelj oziroma soustanovitelj zavoda.

1. **člen**

**(prenehanje pravice do štipendije in vračilo štipendije)**

Štipendist izgubi pravico do štipendije pred pretekom roka določenega v pogodbi o štipendiranju, v kolikor:

* po svoji krivdi ali volji prekine izobraževanje med šolskim letom;
* ne obvesti občine o spremembi izobraževalnega programa;
* iz neupravičenih razlogov ne izpolni pogojev za napredovanje v višji letnik;
* je štipendijo pridobil na podlagi posredovanja neresničnih podatkov ali v roku 15 dni od dneva nastanka spremembe ne sporoči spremembe, ki vpliva na prenehanje pravice do štipendije;
* sklene pogodbo o štipendiranju z drugim štipenditorjem (kadrovska ali občinska štipendija za nadarjene);
* sklene pogodbo o zaposlitvi ali začne opravljati samostojno registrirano dejavnost;
* postane družbenik gospodarske družbe ali ustanovitelj oziroma soustanovitelj zavoda;
* je kršil obveznosti, kot jih določa 15. člen tega pravilnika.

Štipendist mora vrniti prejete zneske štipendije skupaj z zamudnimi obrestmi v proračun občine Ribnica, v roku enega meseca, ko izgubi pravico do štipendije zaradi razlogov iz prvega odstavka tega člena.

Štipendisti, katerim je prenehala pravica do štipendije zaradi razlogov iz prvega odstavka tega člena, ne morejo kandidirati na naslednjem javnem razpisu občine za dodelitev štipendije po tem pravilniku.

1. **člen**

**(oprostitev vračila štipendije)**

Izjemoma lahko komisija predlaga oprostitev vračila štipendije v primerih iz prejšnjega člena v celoti ali delno, zaradi težkega socialnoekonomskega stanja štipendista oziroma njegove družine ali nastopa invalidnosti ter drugih bolezni.

Štipendist mora vložiti prošnjo za oprostitev vračila štipendije ter k prošnji priložiti ustrezna dokazila. O oprostitvi na predlog komisije odloči župan občine.

1. **člen**

**(prenehanje pravice do štipendije brez obveznosti vračila štipendije)**

Štipendistu preneha pravica do štipendije brez obveznosti vračila prejetih zneskov štipendij v kolikor:

* nima več stalnega prebivališča na območju občine Ribnica in je izpolnil vse obveznosti do štipenditorja v skladu s prvim odstavkom 15. člena tega pravilnika;
* zaradi zdravstvenih razlogov izobraževanja ne more zaključiti oziroma nadaljevati

**V. KONČNA DOLOČBA**

1. **člen**

**(začetek veljavnosti pravilnika)**

Ta pravilnik stopi v veljavo naslednji dan po objavi v Uradnem listu Republike Slovenije.

Številka: 007-0005/2022

Ribnica, dne 23.06.2022

Župan Občine Ribnica

Samo Pogorelc l. r.